Jah, keel keeleks, aga me peame endale siiski teadvustama, et just keelega on  seotud ka meie mõtlemine. Ning kui keel on moonutatud, siis paraku on moonutatud ka mõtlemine. Nõnda siis oleme me jõudnud praeguseks olukorda, kus on juba päris raske rääkida ja arutleda teemedel, mis domineeriva kodanlik-natsionalistliku paradigmaga täpselt kokku ei lange. Sest niisugustest teemadest rääkiv inimene võib alati sattuda rünnaku alla - sel põhjusel, et ta ei kasuta "õigeid" sõnu või et ta väljendab ennast nagu "tibla" või mõtleb nagu "sovjett". Ning kuna loomulikult soovib enamik inimesi  sellise rünnaku alla sattumist vältida, siis väldivad nad ka teatud sõnu. Automaatne enesekontroll. Et mitte öelda enesetsensuur.